Selle järel juhataja luges ette järgnevad tähtsamad tervitustelegrammid, mida saatnud: autotankide-rügemendi sõjaväelaste üldkoosolek, Eesti haigekassade liit, Eesti metsatööstuse Tartu lauatehase töölis- ja ametkond, raudteelaste kutseorganisatsioonide täidesaatev komitee, Petseri linna  rahva üldühingu esimees, Tartu linnavalitsus, 5. liinijaoskonna raudteetööliste üldkogu koosolek, Kohtla-Järve kaevandustööliste miiting, 1. jalaväerügemendi sõjaväelaste komitee ning Häädemeeste töötav rahvas. Peale selle veel kakskümmend seitse organisatsiooni. (Kiiduavaldused).